Diari Oficial de la Generalitat Valenciana


Sumari del DOGV 6492, del 31-03-2011 (2011/3765)

Informació pública dels instruments de programació i gestió de l'àmbit de la unitat d'execució Ondara-2 del sòl urbà residencial d'Alfarp.
------------------------------------------------------------------------------------------------------------------------------------------

### Dades del document

Número de DOGV
:   6492

Data del DOGV
:   31-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/3765


Data del document
:   29-03-2011

Organisme emissor
:   Ajuntament d'Alfarp

Tipus de document
:   Anunci

Descriptors 

:   * Alfarb
    * pla d'urbanisme

Informació pública dels instruments de programació i gestió de l'àmbit de la unitat d'execució Ondara-2 del sòl urbà residencial d'Alfarp. [2011/3765]  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
El Ple de l'Ajuntament d'Alfarp, en la sessió de 28 de març de 2011, ha adoptat el següent acord, de què es publica el text íntegre, i es fa constar que, a l'efecte del que estableix l'article 59.5 de la Llei 30/1992, aquest anunci serveix com a notificació a aquelles persones interessades que estiguen absents i especialment a aquelles que, després d'haver-se intentat la notificació personal, haja resultat infructuosa. Els titulars i persones interessades de l'àmbit són:  
«Acord del Ple  
Assumpte: instruments de programació i gestió de l'àmbit de la unitat d'execució Ondara-2 del sòl urbà residencial d'Alfarp  
Antecedents:  
Vist el contingut i dispositiva de la Sentència número 1490, de 19 de novembre de 2010, de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs número 137/2008, sobre l'Acord de l'Ajuntament de data 26 de maig del 2008, sobre l'aprovació de la delimitació de la unitat d'execució Ondara-2 del sòl urbà d'Alfarp.  
Vist que, en virtut de la sentència esmentada, el contingut de la delimitació afecta aspectes d'ordenació l'aprovació definitiva dels quals correspon a l'administració autonòmica, de tal manera que pertoca elevar a aquesta el document de planejament que incorpora aquesta ordenació, per a la seua aprovació definitiva.  
Vist que, igualment, pertoca atorgar l'oportuna cobertura d'ordenació als corresponents instruments de gestió de l'àmbit, programa d'actuació integrada per gestió directa municipal i projecte de reparcel·lació forçosa per a l'adaptació al document d'ordenació.   
  
  
Fonaments:  
  
Atés el que disposen els articles 128 i concordants de la Llei 16/2005, Urbanística Valenciana (LUV), sobre programes d'actuació integrada per gestió directa municipal.  
Atés, així mateix, el que disposa la Llei 30/1992, de Règim Jurídic de les Administracions Públiques i del Procediment Administratiu Comú, sobre els efectes dels actes i disposicions administratives en relació amb els actes anteriors de cobertura afectats per una sentència, en els termes de l'esmentada en els antecedents d'aquest acord.  
  
D'acord amb el que disposa l'article 22 de la Llei 7/1985, Reguladora de les Bases de Règim Local, sobre competència del Ple.  
  
En vista dels antecedents i fonaments, es proposa al Ple l'adopció de l'acord següent:  
  
Primer  
Deixar sense efecte el programa d'actuació integrada aprovat per l'Acord del Ple de l'Ajuntament d'Alfarp de data 20 de gener de 2009.  
  
  
Segon  
Sotmetre a informació pública per un termini d'un mes el Programa d'Actuació Integrada de la Unitat d'Execució Ondara-2 (març 2011) i la documentació que l'integra, redactat per l'Ajuntament, per gestió directa municipal.  
  
Tercer  
A aquest efecte, publicar edictes en el Diari Oficial de la Comunitat Valenciana (DOCV), en el Butlletí Oficial de la Província de València (BOPV), en un diari d'àmplia difusió a la localitat, al tauler d'anuncis i web municipals.  
Vist tot el que s'ha dit adés, el Ple, amb l'abstenció dels tres regidors presents, pertanyents al grup Socialista (2) i Bloc (1), i el vot afirmatiu dels cinc regidors del grup Popular que tenen la majoria absoluta de l'Ajuntament, s'acorda:  
  
Primer  
Deixar sense efecte el programa d'actuació integrada aprovat per l'Acord del Ple de l'Ajuntament d'Alfarp de data 20 de gener de 2009.  
  
  
Segon  
Sotmetre a informació pública per un termini d'un mes el Programa d'Actuació Integrada de la Unitat d'Execució Ondara-2 (març 2011) i la documentació que l'integra, redactat per l'Ajuntament, per gestió directa municipal.  
  
Tercer  
A aquest efecte, publicar edictes en el Diari Oficial de la Comunitat Valenciana (DOCV), en el Butlletí Oficial de la Província de València (BOPV), en un diari d'àmplia difusió a la localitat, al tauler d'anuncis i web municipals.  
Amb anterioritat a la publicació de l'edicte, cal fer una notificació formal a les persones interessades i a les que consten com a titulars de drets, en la forma que estableix la llei. Per tractar-se d'un acte de tràmit, no s'hi pot interposar cap recurs.  
Durant l'esmentat termini d'informació pública, comptador des de la publicació de l'edicte en el DOCV, les persones interessades podran consultar els documents integrants de l'expedient a l'Ajuntament d'Alfarp en horari d'oficina (de dilluns a divendres de 09.00 a 14.00 hores), així com a la pàgina web municipal, i presentar-hi les al·legacions que estimen oportunes, si bé no hi podran presentar programes en competència».  
Qualsevol persona interessada pot presentar-hi les al·legacions que crega oportunes, si bé contra aquest acord, per tractar-se d'un acte de tràmit, no s'hi pot interposar cap recurs, ni tampoc presentar-hi programes en competència.  
A l'efecte del que disposa l'article 128.6 de la LUV, en relació amb el que disposa l'article 166 de la mateixa LUV, es comunica que el projecte de reparcel·lació, que forma part de l'alternativa i que se sotmet a informació pública, és el mateix que es va aprovar pel Decret de l'Alcaldia de l'Ajuntament d'Alfarp número 2/2010, de data 15 de gener del 2010, que es manté íntegrament, sense perjudici de l'actualització de càrregues que pertoque.  
  
Alfarp, 29 de març de 2011.- El secretari interventor: Santiago Felis Ballester.